അടുപ്പും കിടപ്പും ഒറ്റമുറിയില്: അപകടക്കെണിയിലുറങ്ങുന്ന ആദിവാസി വീടുകള് അടുപ്പും കിടപ്പും ഒറ്റമുറിയില്: അപകടക്കെണിയിലുറങ്ങുന്ന ആദിവാസി വീടുകള്വെള്ളമുണ്ട: അടുപ്പും കിടപ്പും ഒറ്റമുറികളിലുള്ള വീടുകളില് അപകടക്കെണിയിലുറങ്ങി ആദിവാസികള്. പണിയ വിഭാഗത്തിലെ സ്ത്രീകളാണ് സുരക്ഷിതത്വം ഏതുമില്ലാതെ ഒറ്റമുറികളില് കിടന്നുറങ്ങുന്നത്. അടുക്കളയും കിടന്നുറങ്ങാനുള്ള മുറിയും വിറക് അടുക്കിവെക്കാനുള്ള വിറകാലയും ഒക്കെയായി ഒറ്റമുറികളില് താമസിക്കുന്ന നൂറുകണക്കിന് ആദിവാസി കുടുംബങ്ങളാണ് ജീവന് പണയം വെച്ച് കിടന്നുറങ്ങുന്നത്. കിടന്നുറങ്ങുന്ന സ്ഥലത്തിനോട് ചേര്ന്ന് അടുപ്പുകൂട്ടി പാചകം ചെയ്താണ് ഇത്തരം കുടുംബങ്ങള് താമസിക്കുന്നത്. അടുപ്പിലെ തീക്കനല് അണക്കാനും കത്തിച്ചുവെച്ച മണ്ണെണ്ണ വിളക്ക് കെടുത്താനും മറന്ന് അപകടത്തില്പെട്ടവര് നിരവധിയാണ്.കഴിഞ്ഞ ദിവസം പടിഞ്ഞാറത്തറ ബപ്പന മലയില് അംബേദ്കര് കോളിനിയിലെ വീട്ടമ്മ തീപ്പൊള്ളലേറ്റ് മരിച്ചത് ഇതില് ഒടുവിലത്തേതാണ്. മുമ്ബ് വെള്ളമുണ്ട പഞ്ചായത്തിലെ പുളിഞ്ഞാല് കോളനിയിലും സമാന സംഭവം നടന്നിരുന്നു.അടച്ചുറപ്പില്ലാത്ത ഒറ്റമുറികളില് സ്വകാര്യതയില്ലാതെ ദുരിതജീവിതവുമായി ആദിവാസി സ്ത്രീകള് കഴിയുന്നത് നിരന്തരം വാര്ത്തയായിട്ടും നടപടികളില്ല. ഒരു വശത്ത് ചെറുതായൊന്ന് തള്ളിയാല് മറിഞ്ഞുവീഴുന്ന വാതിലുകളാണെങ്കില് മറുവശത്ത് ബഹു ഭൂരിപക്ഷത്തിനും വാതിലുകള് തന്നെ ഇല്ലാത്ത വീടുകളും കുടിലുകളുമാണ്. രാത്രി മയങ്ങുന്നതോടെ മദ്യലഹരിയില് വീണുപോകുന്ന പുരുഷന്മാര് സ്ത്രീ ജീവിതങ്ങളെക്കുറിച്ച് ഓര്ക്കാറുമില്ല. കോളനിയില് ആദിവാസി സ്ത്രീകള് ആക്രമണത്തിന് ഇരയാകുന്നത് പതിവാണ്. ആദിവാസി ഭവന പദ്ധതികള് ശാസ്ത്രീയമായി അഴിമതിരഹിതമായി നടപ്പാക്കാന് താല്പര്യം കാണിക്കാത്ത ഉദ്യോഗസ്ഥകരാര്ജനപ്രതിനിധി കൂട്ടുകെട്ടുകളും ഇവര്ക്ക് ദുരിതം വിതക്കുന്നു.MONWDL1അടുക്കളയും കിടപ്പുമുറിയുമെല്ലാം ഒറ്റമുറിയിലൊതുങ്ങിയ ആദിവാസി കൂരകളിലൊന്ന്വന്യമൃഗ ശല്യത്തിനെതിരെ പ്രതിഷേധ സമരംമേപ്പാടി: വന്യമൃഗ ശല്യത്തിനെതിരെ ശാശ്വത പരിഹാരം ആവശ്യപ്പെട്ട് വന്യമൃഗ പ്രതിരോധ സമിതിയുടെ നേതൃത്വത്തില് വായ് മൂടിക്കെട്ടി സമരം നടത്തി. വന്യമൃഗ പ്രതിരോധസമിതി കാപ്പിക്കാട്, പുഴമൂല, ആനക്കാട് പ്രദേശവാസികളുടെ നേതൃത്വത്തില് കാട്ടാന, കാട്ടുപന്നി, കുരങ്ങ് എന്നിവയുടെ ശല്യത്തിനും ആക്രമണത്തിനുമെതിരെയാണ് തിരുവോണ ദിനത്തില് പ്രദേശവാസികള് ഒന്നടങ്കം വീടിനുമുന്നില് വായ് മൂടിക്കെട്ടി പ്രതിഷേധിച്ചത്. വന്യമൃഗ പ്രതിരോധ സമിതിയുടെ നേതാക്കള് കലക്ടറേറ്റ് പടിക്കല് പ്രതീകാത്മകമായി പ്രതിഷേധിച്ചു. വനാതിര്ത്തിയില് വൈദ്യുതി വേലിയോ റെയില് വേലിയോ സ്ഥാപിക്കുക, പന്നി, കുരങ്ങ് എന്നിവയെ ക്ഷുദ്രജീവികളായി പ്രഖ്യാപിച്ച് കൊല്ലാന് അനുവദിക്കുക, കൃഷിനാശം സംഭവിച്ച കര്ഷകര്ക്ക് അര്ഹമായ നഷ്ടപരിഹാം നല്കുക, പുഴമൂല, കാപ്പിക്കാട് റോഡുകളില് തെരുവുവിളക്കുകള് സ്ഥാപിക്കുക എന്നീ ആവശ്യങ്ങള് ഉന്നയിച്ചാണ് കലക്ടറേറ്റ് പടിക്കല് ഉപരോധസമരം നടത്തിയത്.വന്യമൃഗ പ്രതിരോധ സമിതി പ്രസിഡന്റ് സണ്ണി കടവന് അധ്യക്ഷത വഹിച്ചു. സമിതി സെക്രട്ടറി നടുവത്ത് ശ്രീനിവാസന് ഉദ്ഘാടനം ചെയ്തു. വൈസ് പ്രസിഡന്റ് വി.എ. ജോണ് സ്വാഗതവും ഒ.ടി. റഫീക്ക് നന്ദിയും പറഞ്ഞു. സലാം, പി.ടി. ജോസഫ്, ഷാബു ജോസഫ്, ജിയോ, റംഷി, ഷറഫുദ്ദീന് എന്നിവര് സംസാരിച്ചു.MONWDL2വന്യമൃഗ പ്രതിരോധ സമിതി കലക്ടറേറ്റ് പടിക്കല് നടത്തിയ പ്രതിഷേധ സമരംശ്രീനാരായണ ഗുരുജയന്തി ആഘോഷംകല്പറ്റ: എസ്.എന്.ഡി.പി യോഗം കല്പറ്റ യൂനിയന്െറയും കല്ലുപാടി, മീനങ്ങാടി, പടിഞ്ഞാറത്തറ, തരിയോട്, കരണി ശാഖ യോഗങ്ങളുടെയും ആഭിമുഖ്യത്തില് ശ്രീനാരായണ ഗുരുവിന്െറ 167ാമത് ജയന്തി ദിനം വിവിധ പരിപാടികളോടെ ആഘോഷിച്ചു. യൂനിയന് കൗണ്സില്, കമ്മിറ്റി, വനിത സംഘം, യൂത്ത് മൂവ്മന്െറ് എന്നിവയുടെ സഹകരണത്തോടെ, ഉന്നത വിജയം നേടിയ വിദ്യാര്ഥികള്ക്ക് എന്ഡോവ്മന്െറുകള് വിതരണം ചെയ്തു. നിര്ധന വിദ്യാര്ഥികള്ക്ക് പഠന സാമഗ്രികളും നല്കി. മുതിര്ന്ന അംഗങ്ങളെ ആദരിക്കല്, ഗുരുദേവ കൃതികളുടെ പാരായണം തുടങ്ങിയവ ജയന്തിയുടെ ഭാഗമായി നടത്തി. യൂനിയന് പ്രസിഡന്റ് കെ.ആര്. കൃഷ്ണന്, സെക്രട്ടറി എം. മോഹനന്, യൂനിയന് വനിത സംഘം പ്രസിഡന്റ് എന്. പത്മിനി, രജനി കൃഷ്ണദാസ്, ഓമന മണിയപ്പന്, ദേവി മോഹനന്, പുല്പ്പാറ മോഹനന്, സാജന് പോരുണ്ണിക്കല് എന്നിവര് നേതൃത്വം നല്കി.MONWDL6എസ്.എന്.ഡി.പി യോഗം കല്പറ്റ യൂനിയന് നേതൃത്വത്തില് നടന്ന ശ്രീനാരായണ ഗുരുജയന്തി ആഘോഷം